Identifikācijas Nr. ĀNP 2026/105
8.pielikums
LĪGUMS NR. JUR 2026-
par būvuzraudzību āra lifta izbūvei Ādažu vidusskolai
Ādažos, Ādažu novadā                                                                     Līguma abpusējas parakstīšanas datums ir pēdējā parakstītā laika zīmoga datums
Ādažu novada pašvaldība (turpmāk – Pasūtītājs), ko uz Pašvaldības nolikuma pamata pārstāv <paraksttiesīgās personas amats vārds uzvārds>, no vienas puses, un 
<Iepirkuma uzvarētāja nosaukums> (turpmāk – Izpildītājs), ko uz statūtu pamata pārstāv <paraksttiesīgās personas amats vārds uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses,
[bookmark: _heading=h.gjdgxs]katra atsevišķi turpmāk saukta “Puse” un kopā “Puses”, pamatojoties uz Pasūtītāja rīkotā iepirkuma “Āra lifta izbūves Ādažu vidusskolai Gaujas ielā 30, Ādažos, Ādažu novadā, būvuzraudzība” Būvuzraudzība āra lifta izbūvei Ādažu vidusskolai projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” identifikācijas Nr. 4.2.1.5/2/25/I/008”” (Id. Nr. ĀNP 2026/105 <numurs>) rezultātiem un Iepirkumu komisijas <datums> lēmumu (protokols Nr. <numurs>), 
noslēdz šādu līgumu (turpmāk – Līgums):
1. Līguma priekšmets
1.1. Pasūtītājs pasūta un Izpildītājs veic āra lifta izbūves pie esošas ēkas Ādažu vidusskolā būvdarbu būvuzraudzību (turpmāk arī saukta “Būvuzraudzība” un “Pakalpojums”), saskaņā ar Tehnisko specifikāciju (1.pielikums) un Finanšu piedāvājumu (2.pielikums).
1.2. Būvuzraudzības veikšanas vieta (Objekts) ir būvdarbu izpildes teritorija, kas ar pieņemšanas-nodošanas aktu nodota Būvuzņēmēja rīcībā būvdarbu veikšanai.
1.3. Izpildītājs nodrošina Būvuzraudzību līdz pilnīgai būvdarbu pabeigšanai neatkarīgi no būvdarbu termiņa.
1.4. Būvdarbu veikšanas līgums ____________________________(turpmāk – Būvdarbu līgums). 
1.5. [bookmark: _heading=h.30j0zll]Projektētāja SIA “Baltex Group” izstrādātais būvprojekts “Būvprojekts “Āra lifta izbūvei Ādažu vidusskolai", BIS-BL-901046-13059, (turpmāk – Būvprojekts) ir publicēts tīmekļvietnē: https://arhivs.carnikava.lv/s/5a9wrcEmiwBLB6k. 
1.6. Būvdarbi tiek īstenoti projekta "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā" (turpmāk – Projekts) (identifikācijas Nr. 4.2.1.5/2/25/I/008)" (turpmāk – projekts) ietvaros.  
2. Līgumcena un samaksas kārtība
2.1. Kopējā Līgumcena par Pakalpojumu (turpmāk – Līgumcena) saskaņā ar Izpildītāja finanšu piedāvājumu ir EUR skaitlis cipariem  (summa cipariem un vārdiem), bez pievienotās vērtības nodokļa (turpmāk – PVN), tajā skaitā par Būvuzraudzību ir EUR skaitlis cipariem (summa cipariem un vārdiem), bez pievienotās vērtības nodokļa, un par Laboratoriskajām pārbaudēm ir  EUR skaitlis cipariem (summa cipariem un vārdiem), bez pievienotās vērtības nodokļa.
2.2. Līgumcenā iekļauti visi Izpildītāja ar Būvuzraudzību saistītie izdevumi, t.sk. nepieciešamā darbaspēka, transporta un apsekošanas izmaksas, dokumentu sagatavošanas un iesniegšanas izmaksas, 5 gadu garantijas perioda izmaksas, un citi izdevumi, kas tam var rasties Līguma izpildē un kas nepieciešami Līguma saistību savlaicīgai, pilnīgai un kvalitatīvai izpildei, izņemot PVN. 
2.3. Līgumā noteiktajiem maksājumiem piemēro rēķina izrakstīšanas brīdī spēkā esošu PVN likmi.
2.4. Pasūtītājs veic Līgumcenas samaksu šādā kārtībā: 
2.4.1. starpmaksājumus par Būvuzraudzību, kas kopsummā nepārsniedz 85 % no līgumcenas, reizi mēnesī proporcionāli veiktajiem un Pasūtītāja pieņemtajiem būvdarbiem Objektā;
2.4.2. gala maksājumu par Būvuzraudzību 15 % apmērā – pēc gala atskaites saņemšanas, Būvuzraudzības pabeigšanas (Objekts pieņemts ekspluatācijā), nodošanas-pieņemšanas akta parakstīšanas un rēķina saņemšanas; 
2.4.3. samaksu par Laboratoriskajām pārbaudēm, saskaņā ar finanšu piedāvājumā noteikto Pasūtītājs veic Būvprojekta realizācijas laikā  reizi mēnesī atbilstoši paveiktajam apjomam 30 kalendāra dienu laikā no akta par laboratoriskajām pārbaudēm abpusējas parakstīšanas, kas iesniegts 3. nodaļā noteiktajā kārtībā.
2.5. Pasūtītājam saskaņā ar Civillikuma 1425. pantu ir tiesības un tas ir ieinteresēts saņemt pilnīgu Līguma priekšmeta izpildījumu, nevis kādu tā daļu. Līdz ar to Līgumcena,Izpildītājam pienākas par pilnībā izpildītu Būvuzraudzību atbilstoši Līguma noteikumiem. 
3.  Elektroniskā rēķina formāts un iesniegšanas kārtība
3.1. Izpildītājs sagatavo E-rēķinu, atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību un  kopā ar abpusēji parakstītu Pakalpojuma pieņemšanas - nodošanas aktu (turpmāk – Akts) nosūta uz Pasūtītāja oficiālo elektronisko adresi (e-adresi) _DEFAULT@90000048472. Tiek uzskatīts, ka Pasūtītājs ir saņēmis E-rēķinu otrajā darba dienā pēc tā nosūtīšanas. E-rēķinam ir jābūt noformētam atbilstoši Latvijas Republikas normatīvo aktu prasībām, kā arī jābūt norādītiem 3.2. punktā norādītā informācija. 
3.2. E-rēķinā obligāti norāda šādu informāciju:
3.2.1. dokumenta veida nosaukums;
3.2.2. dokumenta datums;
3.2.3. dokumenta numurs;
3.2.4. dokumenta autors;
3.2.5. saimnieciskā darījuma dalībnieks, norādot Līguma datumu un numuru;
3.2.6. atsauce uz projektu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā"  (identifikācijas Nr. 4.2.1.5/2/25/I/008);
3.2.7. saimnieciskā darījuma apraksts un vērtība naudas izteiksmē.
3.3. Ja Pasūtītājs saņem E-rēķinu, kura saturs nav saprotams, nepilnīgs vai kļūdains, tas nekavējoties, bet ne vēlāk 3 darba dienu laikā pirms iestājas termiņš e-rēķina apmaksai informē Izpildītāju, norādot iespējamo kļūdu uz Izpildītāja e pastu ___________. Izpildītājam ir pienākums nekavējoties  sazināties ar Pasūtītāju.
3.4. Katras Puses pienākums ir 3 darba dienu laikā ziņot otrai Pusei, ja rodas problēmas ar e-rēķinu apmaiņu, piemēram, bet ne tikai tehniskas kļūdas, kavēšanās vai neskaidrības par rēķina saturu, par kļūdu, nosūtot oficiālu paziņojumu. Puses vienojas par sadarbību, regulāru komunikāciju un rēķinu apmaiņas procesu uzraudzību, lai ātri identificētu un novērstu problēmas.
3.5. Pasūtītājam nav pienākums maksāt 10.4. punktā noteiktos nokavējuma procentus, ja Izpildītājs nav iesniedzis Līgumā noteiktā kārtībā e-rēķinu, kas ir bijis par pamatu e-rēķina savlaicīgai samaksai
3.6. Pasūtītāja atbildīgā persona atbildību e-rēķinu apmaiņas procesā ir Centrālās pārvaldes Grāmatvedības nodaļas <personas amats, vārds uzvārds, kontaktinformācija>.
3.7. Izpildītāja persona rēķinu apmaiņas procesā ir <personas amats, vārds uzvārds, kontaktinformācija>. 
3.8. Pasūtītājs veic samaksu par Pakalpojumu 15 dienu laikā pēc Akta un strukturēta e-rēķina saņemšanas no Izpildītāja. 
3.9. Pasūtītājam ir tiesības aizturēt maksājumu, kas veicams Izpildītājam, nemaksājot līgumsodu (vai nokavējuma procentus), ja iesniegtais rēķins neatbilst strukturēta elektroniska rēķina prasībām. Šādi aizturēts maksājums tiek izmaksāts bez nokavējuma procentiem un ievērojot Līguma noteikumus, pēc tam, kad Izpildītājs ir novērsis trūkumus un iesniedzis normatīvajam regulējumam kā arī Līgumam atbilstošu strukturētu e-rēķinu.
3.10. Izpildītājs Aktu sagatavo un paraksta elektroniski, ievērojot Latvijas Republikas normatīvajos aktos noteiktās prasības. Elektroniski sagatavotais un ar drošu elektronisko parakstu parakstītais Akta par saistošu Pasūtītājam, ja tas satur atsauci uz Līgumu. Izpildītājs Aktu nosūta Pasūtītāja atbildīgajai personai uz Līgumā norādīto e-pasta adresi. Pasūtītājs nepieņem un neapmaksā rēķinu, kamēr nav abpusēji parakstīts Akts Līgumā noteiktajā kārtībā.
3.11. Katra no Pusēm ir atbildīga par zaudējumu atlīdzināšanu otrai Pusei, kas radušies par apzinātām kļūdām vai kavējumiem E-rēķinu apstrādē. Puses ir atbrīvotas no atbildības gadījumos, kad kļūdas vai kavējumu izraisījušas sistēmas kļūmes, e-adreses darbības traucējumi vai citi tehniski šķēršļi. Puses, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 2 darbdienu laikā par šādiem apstākļiem rakstveidā jāpaziņo otrai Pusei.
3.12. Par samaksas brīdi uzskatāms bankas atzīmes datums Pasūtītāja maksājuma uzdevumā.
4. [bookmark: _heading=h.1fob9te]Termiņi
4.1. Līgums stājas spēkā ar tā parakstīšanas brīdi un ir spēkā līdz Līguma saistību pilnīgai izpildei vai līdz brīdim, kad kāda Puse izbeidz Līgumu saskaņā ar tā noteikumiem.
4.2. [bookmark: _heading=h.3znysh7]Plānotais Būvuzraudzības termiņš, ieskaitot Objekta pieņemšanu ekspluatācijā, ir 12 mēneši no Līguma spēkā stāšanās dienas.  
4.3. Pasūtītājs nekavējoties, bet ne vēlāk, kā 5 darbdienu laikā paziņo Izpildītājam par Būvdarbu līguma noslēgšanu, nosūtot to uz Izpildītāja norādīto e-pastu.
4.4. Izpildītājs uzsāk veikt Būvuzraudzību objektā ar būvdarbu izpildes uzsākšanas dienu, ņemot vērā Pasūtītāja un būvdarbu veicēja noslēgto līgumu, un Būvuzraudzību veic līdz objekta nodošanai ekspluatācijā. Gadījumā, ja būvdarbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts Būvuzraudzības veikšanas termiņš, par to neparedzot papildu samaksu Izpildītājam. Gadījumā, ja Līguma kopējais ilgums pārsniedz 3 mēnešus no sākotnēji plānotā termiņa, Izpildītājam ir tiesības saņemt papildu samaksu 30 % apmērā papildus 2.4.1.punktā paredzētajiem ik mēneša starpmaksājumiem proporcionāli papildus nostrādāto dienu skaitam par būvuzraudzības veikšanu. 
5.  Būvuzraudzības kārtība
5.1. Izpildītājs sniedz Būvuzraudzības pakalpojumus atbilstoši Būvprojektam, Latvijas Republikā spēkā esošiem normatīvajiem aktiem, Ministru kabineta 2014. gada 19. augusta noteikumiem Nr.500 „Vispārīgie būvnoteikumi”, Būvdarbu līgumam, Iepirkuma nosacījumiem, citiem būvniecību vai būvuzraudzību regulējošajiem normatīvajiem aktiem, Līguma nosacījumiem un Līguma pielikumiem.
5.2. Izpildītājs ne vēlāk kā 5 darbdienu laikā pēc Līguma spēkā stāšanās iesniedz Pasūtītājam būvspeciālista (atbildīgā būvuzrauga) apdrošināšanas līgumu, kas slēdzams atbilstoši Ministru kabineta 2014. gada 19. augusta noteikumiem Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Ja apdrošināšana netiek veikta vai apdrošināšanas polises termiņš beidzies pirms Līguma termiņa izbeigšanās, Izpildītājs sedz visus zaudējumus, kas var rasties viņa vai Būvuzrauga darbības vai bezdarbības rezultātā. 
5.3. Izpildītājs nodrošina, ka Būvuzraugs veic Būvuzraudzību tādā apjomā, kas nodrošina kvalitatīvu Pasūtītāja interešu pārstāvību un nepieļauj būvniecību reglamentējošo normatīvo aktu pārkāpumus, Pasūtītāja plānoto Objekta būvdarbu pabeigšanas un atzīmes apliecinājuma kartē par būvdarbu pabeigšanu saņemšanas termiņus, patvaļīgas atkāpes no Būvprojekta un darbu veikšanas tehnoloģijām.
5.4. Pasūtītājam ir tiesības saņemt no Izpildītāja ar Būvuzraudzību saistītu informāciju, atzinumus, konsultācijas, viedokli un dokumentus Tehniskajā specifikācijā noteiktajā apjomā un kārtībā.  
5.5. Pasūtītājs apņemas, ciktāl tas atkarīgs no Pasūtītāja, sniegt Izpildītājam informāciju un dokumentus, kas nepieciešami Būvuzraudzības veikšanai, nodrošina Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu pienākumu izpildi no Pasūtītāja puses, kā arī izsniegt Izpildītājam nepieciešamās pilnvaras Būvuzraudzības nodrošināšanai. 
5.6. Būvuzraudzības veikšanai Pasūtītājs nodrošina Būvuzraugiem brīvu piekļuvi Objektam. 
5.7. Pasūtītājs pārbauda Izpildītāja iesniegtos dokumentus ne vēlāk kā 5 darbdienu laikā pēc to saņemšanas.
5.8. Ja Pasūtītāja pārstāvis konstatē, ka Būvuzraudzība netiek veikta atbilstoši Līguma noteikumiem, tas sagatavo defektu aktu, ko nosūta Izpildītājam ne vēlāk kā 2 darbdienu laikā.
5.9. Izpildītājs apliecina, ka viņam ir visas nepieciešamās atļaujas, sertifikāti, u.c. dokumenti, kas nepieciešami Būvuzraudzībai saskaņā ar normatīvajiem aktiem.
5.10. Izpildītāja pienākums ir uzturēt spēkā visas Līguma izpildei nepieciešamās speciālās atļaujas, licences un sertifikātus visā Līguma darbības laikā. 
5.11. Izpildītājam ir pienākums: 
5.11.1. nodrošināt Būvuzraudzību saskaņā ar Tehniskās specifikācijas nosacījumiem (1.pielikums), Izpildītāja piedāvājumu (2.pielikums), Līguma noteikumiem, Būvniecības likuma, Ministru kabineta 2014. gada 19. augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr. 529 “Ēku būvnoteikumi”, kā arī citu saistošo normatīvo aktu regulējumiem un Pasūtītāja norādījumiem;
5.11.2. [bookmark: _heading=h.2et92p0]katru nedēļu organizēt, vadīt un protokolēt Objekta Būvdarbu gaitas apspriešanas sapulces, to norises laiku iepriekš saskaņojot ar Pasūtītāju (sapulcēs piedalās būvuzrauga, Pasūtītāja, Autoruzrauga, Būvuzņēmēja un citu būvniecības dalībnieku pārstāvji, parakstītie sapulču protokoli ir saistoši visiem būvniecības dalībniekiem);
5.11.3. 5 dienu laikā pārbaudīt, izvērtēt un saskaņot Būvnieka sagatavoto Izpildīto darbu nodošanas – pieņemšanas aktu (Forma 2), tam pievienotos uzmērījuma, segto darbu un nozīmīgo konstrukciju aktus, iebūvēto materiālu deklarācijas un Būvdarbu žurnālu ierakstus par periodu, par kādu Būvnieks iesniedz Izpildīto darbu nodošanas – pieņemšanas aktu (Forma 2). Ja Būvuzraugs konstatē neatbilstības sagatavotajā Izpildīto darbu nodošanas – pieņemšanas aktā (Forma 2), viņš par to informē Būvnieku un Pasūtītāju;
5.11.4. analizēt, izvērtēt un saskaņot Būvdarbu veikšanas kalendāros grafikus un citus ar Būvdarbiem saistītos dokumentus, sekot līdzi autoruzraudzības procesam, piedalīties neparedzēto Būvdarbu un Tehniskās dokumentācijas risinājumu izmaiņu izvērtēšanā, sagatavot par šiem jautājumiem ieteikumus un komentārus, informēt un konsultēt Pasūtītāju;
5.11.5. izskatīt un izvērtēt Būvuzņēmēja iesniegtos dokumentus ne vēlāk kā 3 darba dienu laikā. Pusēm vienojoties termiņu var pagarināt;
5.11.6. veikt visus Būvuzraudzības pakalpojumus, kas noteikti Tehniskajā specifikācijā, t.sk. uzraudzīt atbilstību Zaļā publiskā iepirkuma (turpmāk-ZPI) noteikumiem un nodrošināt, ka 70% būvgružu tiek sagatavoti atkalizmantošanai un veikt klimata risku izvērtējumu;
5.11.7. uzraudzīt vai Būvuzņēmējs būvdarbu veikšanas procesā ir piesaistījis neatkarīgu vides pieejamības speciālistu un ievēro tā sniegtos ieteikumus un norādījumus.
5.11.8. [bookmark: _heading=h.tyjcwt]iesniegt Pasūtītājam Tehniskās specifikācijas 6. sadaļā noteiktās atskaites. 
5.12. Izpildītāja pienākumi Objekta garantijas periodā:
5.12.1. izstrādāt rīcības plānu defektu atklāšanai, reģistrēšanai un novēršanai būvdarbu garantijas laikam - 5 gadiem no Objekta pieņemšanas ekspluatācijā, un iesniegt to Pasūtītājam vienlaikus ar Pabeigšanas atskaiti;
5.12.2. veikt konstatēto defektu novēršanas kvalitātes kontroli;
5.12.3. sniegt risinājumus konstatēto vai paredzamo defektu/problēmu novēršanai.
5.13. Ja Pasūtītājs nav apmierināts ar Būvuzraudzības kvalitāti, tad tas sagatavo rakstisku pretenziju, norādot neatbilstības, un neparaksta Būvuzraudzības izpildes aktu līdz neatbilstību novēršanai.
5.14. Ja Pasūtītājam ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju Izpildītāja darbības/bezdarbības dēļ, Izpildītājs atmaksā Pasūtītājam izmaksātos finanšu resursus piemērotās finanšu korekcijas apmērā. Minētais nosacījums ir spēkā arī pēc Līguma termiņa beigām.
6.  Apakšuzņēmēji un speciālisti, to maiņa un piesaistīšana
6.1. Izpildītājs nodrošina, ka Būvuzraudzību veic atbildīgais būvuzraugs - sertificēts ēku būvdarbu speciālists _____________ (sertifikāts Nr. _________ (turpmāk – Būvuzraugs)) un kurš ir kompetents veikt būvdarbu būvuzraudzību.
6.2. Izpildītājs nodrošina šādu speciālistu (turpmāk – Speciālisti) piesaisti: 
6.2.1 vārds uzvārds, sertifikāta Nr.
6.3. Izpildītājs nodrošina, ka Pakalpojums tiek veikts Līgumā norādīto speciālistu uzraudzībā un piesaistot Līgumā norādītos apakšuzņēmējus. Speciālistu un apakšuzņēmēju nomaiņa un jauna personāla un apakšuzņēmēju piesaiste notiek atbilstoši Publisko iepirkumu likuma 62. panta noteikumiem un Līguma šīs sadaļas noteikumiem.
6.4. Izpildītājs nav tiesīgs bez saskaņošanas ar Pasūtītāju veikt iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.5. Nomainot piedāvājumā norādīto personālu, Izpildītājs iesniedz Pasūtītājam nepieciešamos dokumentus piedāvātā personāla kvalifikācijas un pieredzes izvērtēšanai. Papildus informācijas pieprasīšanas gadījumā Izpildītajam ir pienākums iesniegt Pasūtītājam 3 darbdienu laikā vai citā laikā, pamatojot neiespējamību to iesniegt Pasūtītājam šajā punktā noteiktajā termiņā. 
6.6. Pasūtītājs var prasīt personāla un apakšuzņēmēja skaidrojumu par nomaiņas iemesliem.
6.7. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
6.7.1. apakšuzņēmējs neatbilst iepirkuma procedūras dokumentos noteiktajām prasībām;
6.7.2. [bookmark: _Hlk193711142]tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta 1., 2., 3. un 4. punktā minētajiem pretendentu izslēgšanas gadījumiem;
6.7.3. piedāvātais apakšuzņēmējs, kura veicamo darbu vērtība ir vismaz 10 000 euro, atbilst Publisko iepirkumu likuma 42. panta 1., 2., 3. un 4. punktā minētajiem pretendentu izslēgšanas gadījumiem;
6.7.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkuma likuma 42. panta noteikumus, un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.9. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu, vai jaunu apakšuzņēmēju iesaistīšanu Līguma izpildē iespējami ātri, bet ne vēlāk kā 5 darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem un Līgumā noteikto.
6.10. Pasūtītājam ir tiesības rakstveidā pieprasīt Izpildītāja personāla nomaiņu, ja Pasūtītāju neapmierina Izpildītāja personāla produktivitāte, darba kvalitāte vai citi apstākļi. 
7. Līguma darbības izbeigšana
7.1. Pasūtītājam ir tiesības vienpusēji lauzt Līgumu pirms termiņa, 10 darbdienas iepriekš rakstiski par to brīdinot Izpildītāju ar nosacījumu, ka Izpildītājs 10 darbdienu laikā no attiecīga Pasūtītāja paziņojuma saņemšanas dienas nav novērsis no Izpildītāja atkarīgās nepilnības, ja:
7.1.1. Izpildītāja vainas dēļ ir radušās būtiskas būvdarbu neatbilstības;
7.1.2. Izpildītājs Būvuzraudzību veic neatbilstoši Līguma noteikumiem, saistošo normatīvo aktu noteikumiem, vai neievērojot Pasūtītāja pārstāvja pamatotus norādījumus, par ko saņemtas Pasūtītāja vismaz 2 rakstiskas pretenzijas, un Izpildītājs nav novērsis pārkāpumus; 
7.1.3. Izpildītāja vainas dēļ būvdarbu izpildes kalendārais grafiks ir kavēts vairāk, kā par 7 darbdienām;
7.1.4. ir pasludināts (uzsākts) Izpildītāja tiesiskās aizsardzības vai maksātnespējas process, apturēta vai pārtraukta tā saimnieciskā darbība, vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.1.5. Ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no līgumcenas, un minētā korekcija izriet no Izpildītāja pieļauta Līguma pārkāpuma;
7.1.6. Ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, kas izriet no normatīvajiem aktiem neatbilstošas Izpildītāja darbības vai bezdarbības, un to dēļ tiek piemērota Līguma izmaksu korekcija 100 % apmērā;
7.1.7. ir lauzts Būvdarbu līgums;  
7.1.8. Izpildītājs ir nodevis Līguma saistības citai personai bez Pasūtītāja saskaņošanas;
7.1.9. Izpildītājs ir izslēgts no Būvkomersantu reģistra;
7.1.10. Ministru kabinets ir pieņēmis lēmumu par budžeta vai attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta vai budžeta finansējums, ko Pasūtītājs gribēja izmantot Līgumā paredzēto maksājuma saistību segšanai;
7.1.11. ja Līgumu nav iespējams izpildīt tādēļ, ka Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.2. Ja Pasūtītājs kavē maksājumu par vairāk nekā 20 kalendāra dienām vai apgrūtina vai liedz Izpildītāja saistību izpildi, pieprasa veikt darbības, kas ir pretrunā ar būvniecību reglamentējošiem normatīvajiem aktiem, tad Izpildītājs var vienpusēji atkāpties no Līguma vai atteikties no pienākumu izpildes, ar nosacījumu, ka Pasūtītājs 10 darbdienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Līgumā noteikto Izpildītāja saistību izpildei.
7.3. Līguma laušanas gadījumā Puses sagatavo aktu par faktiski veiktas Būvuzraudzības kvalitāti, apjomu un to vērtību. Pasūtītājs pieņem Būvuzraudzību tādā apjomā, kādā tā ir faktiski veikta un to objektīvi ir iespējams pieņemt. Pasūtītājs samaksā Izpildītājam par faktiski veikto Būvuzraudzību atbilstoši aktam. Izdarot samaksu, Pasūtītājs ir tiesīgs ieturēt aprēķināto līgumsodu vai tiešo zaudējumu atlīdzību, pamatojoties uz Pušu parakstītu aktu par līgumsoda vai tiešo zaudējumu aprēķinu.
8. [bookmark: _heading=h.3dy6vkm]Nepārvarama vara
8.1. Puse tiek atbrīvota no atbildības par pilnīgu vai daļēju Līguma saistību neizpildi, ja tā notikusi nepārvaramas varas apstākļu iestāšanās rezultātā pēc Līguma spēkā stāšanās dienas, un to nebija iespējams ne paredzēt, ne novērst. Šāda nepārvarama vara ietver sevī notikumus, kas iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās, u.c.). 
8.2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 darbdienu laikā pēc šādu apstākļu iestāšanās dienas rakstiski informē otru Pusi par to, un, ja iespējams, pievieno izziņu ar apstākļu apstiprinājumu un raksturojumu, ko izsniegušas kompetentas iestādes.
8.3. Ja nepārvaramas varas apstākļu dēļ Līguma saistības netiek pildītas ilgāk par 3 mēnešiem, Pusei ir tiesības izbeigt Līgumu, par to rakstiski brīdinot otru Pusi vismaz 15 dienas iepriekš, un Puse nevar prasīt atlīdzināt zaudējumus, kas radušies tā rezultātā.
8.4. Puses neatbild par zaudējumiem, kas radušies nepārvaramas varas apstākļu dēļ, ja Puse ir informējusi otru Pusi atbilstoši 8.2. punktam.
8.5. Par nepārvaramas varas apstākli nav uzskatāma:
8.5.1. Izpildītāja darbinieku saistību neizpilde, nesavlaicīga vai nepienācīga izpilde;
8.5.2. apstāklis, ja Izpildītājam vai Būvuzraugam vairs nav spēkā esoši sertifikāti vai patstāvīgās prakses tiesības Līgumā paredzēto saistību izpildei.
9. Apliecinājumi
9.1. Izpildītājs apliecina, ka neveic un Līguma izpildē neveiks darījumus (neiegādāsimies preces vai pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
9.2. Izpildītājam ir pienākums vienas darba dienas laikā no sankciju piemērošanas rakstveidā informēt Pasūtītāju par piemērotajām sankcijām, to potenciālo ietekmi uz Izpildītāja spēju izpildīt Līgumu, un pasākumiem, ko Izpildītājs veic, lai Līgumu varētu izpildīt.
9.3. Pasūtītāja pilnvarotā persona un Izpildītājs parakstot Līgumu apliecina, ka ir pienācīgi iepazinušās ar Līguma priekšmetu, Tehniskās specifikācijas nosacījumiem un atsakās saistībā ar to izvirzīt jebkādus iebildumus vai pretenzijas.
9.4. Parakstot Līgumu Puses apliecina, ka tām ir saprotams Līguma saturs, un ka tās atzīst Līgumu par pareizu, Pusēm izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā ievērojot Pušu gribu un intereses.
10. [bookmark: _Hlk185429494]Pušu atbildība
10.1. Pasūtītājam ir tiesības piemērot līgumsodu šādos gadījumos un apmēros:
10.1.1. par Līgumā atrunāto termiņu neievērošanu – 0,1 % no Līgumcenas daļas par Būvuzraudzību par katru nokavēto dienu, bet ne vairāk kā 10 % no Līgumcenas;
10.1.2. par Līgumā un Tehniskajā specifikācijā noteiktās dokumentācijas iesniegšanas termiņa neievērošanu - 100 euro par katru konstatēto gadījumu;
10.1.3. par 6. nodaļā norādītā personāla vai apakšuzņēmēja nomaiņas vai piesaistes kārtības neievērošanu - 200 euro par katru konstatēto gadījumu;
10.1.4. ja Izpildītājs bez pamatojuma neveic Tehniskajā specifikācijā noteiktās laboratoriskās pārbaudes vai veic tās laboratorijā, kas nav neatkarīga un akreditēta - 200 euro par katru gadījumu;
10.1.5. par Būvuzraudzības personāla neatrašanos Būvobjektā saskaņā ar Tehniskajā specifikācijā norādīto - 200 euro par katru gadījumu;
10.1.6. ja Izpildītājs saskaņo vai apstiprina neatbilstošus vai nepārbaudītus Būvobjekta Būvdarbu apjomus (piemēram, aktā par izpildītajiem darbiem (Forma 2), segto darbu aktā) vai Būvobjekta Būvprojektam neatbilstošus parametrus vai tehnoloģiju - 500 euro par katru gadījumu.
10.2. Izpildītājam ir jāsedz Pasūtītāja zaudējumi, kas Būvobjekta būvdarbu procesa laikā radušies no Izpildītāja prettiesiskas (normatīvajiem aktiem un Līguma noteikumiem neatbilstošas) darbības vai bezdarbības.
10.3. Par Līgumā noteikto saistību pārkāpumu tiek sagatavots akts vai vēstule, norādot līgumsaistību neizpildi un līgumsodu, un nosūtīts otram Līdzējam uz rekvizītos norādīto adresi, un tas ir uzskatāms par saņemtu atbilstoši Paziņojuma likumā noteiktajā termiņā.
10.4. Ja Pasūtītājs neveic maksājumus Līguma noteiktajos termiņos, tas maksā Izpildītājam līgumsodu 0,1 % apmērā no termiņā nesamaksātās summas par katru kavējuma dienu, bet ne vairāk kā 10 % no Līguma cenas. Līgumsoda samaksa neatbrīvo Pasūtītāju no Līguma saistību izpildes.
11. Papildu noteikumi
11.1. Līgums pilnībā apliecina Pušu vienošanos. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par tā neatņemamām sastāvdaļām.
11.2. Pusei jāatbild uz otras Puses piedāvāto strīda risinājuma priekšlikumu 10 darbdienu laikā no tā saņemšanas dienas. Ja strīda risinājumu neizdodas panākt 30 darbdienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.
11.3. Ja Līguma izpildē iegūto informāciju Pasūtītājs ir noteicis kā konfidenciālu un neizpaužamu, vai tai ir noteikts ierobežotas pieejamības informācijas statuss, Izpildītājam ir pienākums ievērot Pasūtītāja izvirzītos nosacījumus šādas informācijas apritei un apstrādei.
11.4. Pasūtītāja pilnvarotā persona, kas organizēs Pasūtītājam noteikto pienākumu izpildi, veiks Līguma izpildes kontroli un parakstīs Aktu, ir <personas amats, vārds uzvārds, kontaktinformācija>. 
11.5. Atbildīgā persona pilnībā pārzina Līguma noteikumus un tai ir tiesības pieņemt lēmumus un risināt visus ar Līguma saistītos operatīvos jautājumus, kontrolēt Līguma izpildi, t.sk. veikt komunikāciju ar izpildītāju, pieprasīt un sniegt informāciju un dokumentus, kā arī veikt citas darbības pienācīgai Līguma izpildei.
11.6. Atbildīgā persona un kontaktpersona no Izpildītāja puses <personas amats, vārds uzvārds, kontaktinformācija>.
11.7. Puses vienojas, ka visa veida informācija, dokumenti un savstarpējā komunikācija notiek elektroniski, uz 11.4. un 11.6. punktā norādītājām e-pasta adresēm, izņemot, ja saskaņā ar Līguma noteikumiem iesniedzami rakstveida dokumenti (atskaites, pieņemšanas-nodošanas akti, u.c.), vai arī Pusēm ir pienākums tikties klātienē. Ja informācija un dokumenti nosūtīti elektroniski, uzskatāms, ka otra Puse tos ir saņēmusi otrajā darbdienā. 
11.8. Kontaktpersonu vai rekvizītu maiņas gadījumā Puses apņemas rakstiski par to paziņot otrai Pusei 3 (trīs) darbdienu laikā no izmaiņu iestāšanās brīža. Puses uzņemas pilnu materiālu atbildību par šī pienākuma savlaicīgu neizpildīšanu.     
11.9. Līgums sagatavots elektroniska dokumenta veidā, uz 8 lapām un parakstīts elektroniski ar drošu elektronisko parakstu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
11.10. Līgumam, kā neatņemama sastāvdaļa, ir pievienoti 2 pielikumi:
11.10.1. Datne ar nosaukumu “Tehniskā specifikācija”;
11.10.2. Datne ar nosaukumu “Izpildītāja finanšu piedāvājums”.
Pušu rekvizīti un paraksti:

personas amats, vārds uzvārds 
Datums skatāms laika zīmogā

t. <…>

Pilnvarotā persona

